ראש השנה לג-לד - בענין מספר וסוגי התקיעות

# אפס למאה

**תלמוד בבלי מסכת ראש השנה דף טז עמוד א**

אמר רבי יצחק, למה תוקעין בראש השנה? - למה תוקעין? רחמנא אמר תקעו! - אלא: למה מריעין? - מריעין? - רחמנא אמר זכרון תרועה! אלא: למה תוקעין ומריעין כשהן יושבין, ותוקעין ומריעין כשהן עומדין? כדי לערבב השטן. ואמר רבי יצחק: כל שנה שאין תוקעין לה בתחלתה - מריעין לה בסופה. מאי טעמא - דלא איערבב שטן.

**שולחן ערוך אורח חיים הלכות ראש השנה סימן תקצב סעיף א**

מחזיר שליח צבור התפלה, ותוקעין על סדר הברכות למלכיות תשר"ת פעם אחת, ולזכרונות תש"ת, ולשופרות תר"ת; ועכשיו נוהגים לתקוע למלכיות תשר"ת שלשה פעמים, ולזכרונות תש"ת שלשה פעמים, ולשופרות תר"ת שלשה פעמים. הגה: ויש אומרים שתוקעים תשר"ת למלכיות פעם אחת, וכן לזכרונות, וכן לשופרות (טור בשם ר"ת ומנהגים), וכן המנהג במדינות אלו. ונהגו לומר כל פעם אחר שתקעו: היום הרת עולם, וארשת (מהרי"ל); ואפילו בשבת שאין תוקעין, אומרים: היום הרת עולם, אבל לא ארשת (מנהגים).

**משנה ברורה סימן תקצב ס"ק ד**

(ד) וכן המנהג במדינות אלו - ובשל"ה כתב הדרך המובחר לתקוע תשר"ת תש"ת תר"ת למלכיות וכן לזכרונות וכן לשופרות [ואחר אנעים זמירות עוד תשר"ת תש"ת תר"ת כדי להשלים עד מאה קולות] ומ"מ במקום שנוהגין כמנהגנו אין לשנות [פמ"ג]:

# שברים-תרועה

**רמב"ם הלכות שופר וסוכה ולולב פרק ג**

**א** כמה תקיעות חייב אדם לשמוע ביום טוב של ראש השנה, **תשע תקיעות**, לפי שנאמרה תרועה ביובל ובראש השנה שלשה פעמים וכל תרועה פשוטה לפניה ופשוטה לאחריה, ומפי השמועה למדו שכל תרועות של חדש השביעי אחד הן בין בראש השנה בין ביום הכפורים של יובל, תשע תקיעות תוקעין בכל אחד משניהן, תקיעה ותרועה ותקיעה, תקיעה ותרועה ותקיעה, תקיעה ותרועה ותקיעה.

**ב** **תרועה זו האמורה בתורה נסתפק לנו בה ספק לפי אורך השנים ורוב הגליות ואין אנו יודעין היאך היא**, אם היא היללה שמיללין הנשים בנהייתן בעת שמיבבין, או האנחה כדרך שיאנח האדם פעם אחר פעם כשידאג לבו מדבר גדול, או שניהם כאחד האנחה והיללה שדרכה לבא אחריה הן הנקראין תרועה, שכך דרך הדואג מתאנח תחלה ואחר כך מילל, לפיכך אנו עושין הכל.

**חידושי הריטב"א מסכת ראש השנה דף לד עמוד א**

ונשאל **רבינו האיי** ז"ל וכי קודם שבא ר' אבהו לא יצאו ישראל ידי תקיעת שופר, שהרי נראה שהיה הדבר ספק ביניהם ענין התרועה, כדאמרן בהא ודאי פליגי, ואין ספק שהכרעה היתה להם בדבר כי **האיך אפשר שבמצוה כזו שהיתה בכל שנה לא ידעו אמתתה** ולא ראו אלו לאלו איש מפי איש עד משה רבינו ע"ה איך היה נוהג. והשיב הוא ז"ל כי בודאי תרועת תורה בכל אחד מאלו בין בגנוחי בין בילולי שכונת התורה בתרועה לעשותה מקולות ושברים, ובתחלה היה עושה זה שברים וזה יבבות כפי מה שנראה לו שהוא יותר יפה והיו כולן יוצאין ידי חובתן.

והחכמים היו יודעין כן, אבל המון העם היו טועין שהיו סבורין שיש חילוק ביניהן ושלא יצאו אלו או אלו. וכדי להוציא מלבן של הדיוטות וגם שלא תהא תורה כשתי תורות בא ר' אבהו ותיקן לעשות כל אחד כדברי אלו ואלו, וגם הוסיף תרועה אחת משלו כי נתן דעתו לתקן התרועה בכל מיני קול נשבר שאפשר הנוהגין. ומפני שהיה הדבר נראה להדיוטות שיש מחלוקת ביניהן נקיט ליה תלמודא על דרך מחלוקת ובדרך קושיא ותירוץ.

ונמצא שלדברי רבינו האיי שפיר אדם יוצא חובתו בכל אחד מן הסימנין האלו כשעושה אותו ג' פעמים או (ב)כל סימן פעם אחת ויעשה האחד למלכיות והאחד לזכרונות והשלישי לשופרות, וכמו שנהגו עכשיו בתקיעות שעל סדר ברכות וכל אדם יוצא גם בזמן הזה בתקיעות שעל סדר ברכות.

**אבל יש אומרים** דודאי הא דר' אבהו ספיקא ממש הוי, ובודאי שבדורות הראשונים נהגו בתרועה כמו שראו למשה. אבל אותה תרועה בטלה בדורות התנאים והאחרונים, שהרי התורה אמרה סתם תרועה קול נשבר כדרך שאדם עושה בשברו וסגנון אחד אמרה תורה לכולם, ואין הדורות שוין בדבר. שהרי תמצא במיני הניגונין ענין קול שהיה קול מנגן לדור שעבר וחזר קול תמרור לדור אחר, וכן אירע בענין התרועה כי לא היו בדורות האחרונים מריעים על שברם כדרך הראשונים, וגם יש שמריעין בשתיהן או בשלשתן פעם בזה ופעם בזה ואינו יודע איזה יכשר הזה או זה, ולכך הוצרך ר' אבהו לתקן זה.

**דרשה לראש השנה לרמב"ן**

והקדימו הראשונים תשר"ת ואחר כך תש"ת ואחר כך תר"ת, ולא נהגו בראשון ראשון, וכל זה בכונה ובעיון, דודאי לעיקר הדין הלכה כמתני', דסתם מתני' וסתם ברייתא הלכה כסתם מתני', וכל שכן דליתא לדר' אבהו דהוא אמורא במקום משנה וברייתא. ואם עשינו תחלה תר"ת כמתני' לא היה נאה לפוסלו, לפיכך עשו דר' אבהו תחלה ולא רצו לסמוך עליו, וחזרו ועשו כברייתא ולא סמכו גם עליה, עד שעשו כמשנתינו.

**ערוך השולחן אורח חיים הלכות ראש השנה סימן תקצב**

**ב** וכתבו **הרי"ף והרמב"ם** בפ"ג דכך הוא סדר התקיעות שעל הברכות למלכיות תוקעין תשר"ת ולזכרונות תש"ת ולשופרות תר"ת, וכ"כ התוס' והרא"ש שם שכן היה מנהג הקדמונים. ותמהו בזה דאיך ישנו את התרועה ממלכיות לזכרונות ומזכרונות לשופרות! **והרי"ף** כתב בזה"ל ובדין הוא שיהו תוקעין על סדר ברכות כמו שתקעו בישיבה אלא כיון שכבר יצאו ידי חובת התקיעות אין מטריחין על הציבור יותר מדאי. וכן המנהג בכל העולם ובשתי ישיבות עכ"ל וכ"כ התוס' והרא"ש:

**ג** מיהו **רבינו תם** תיקן שיתקעו בכל אחד תשר"ת דלא הוה השינוי כל כך מכפי מה שהיה מקודם ואין בזה טירחא דציבורא. ורבינו הב"י כתב שאצלם תקעו למלכיות ג' פעמים תשר"ת ולזכרונות ג' פעמים תש"ת ולשופרות ג' פעמים תר"ת ע"ש, וזהו מנהג משונה וזר ואין בו טעם, ובספרו הגדול לא נזכר זה כלל. ונראה שיש בכאן איזה טעות מהדפוס והכוונה תשר"ת תש"ת תר"ת למלכיות וכן לזכרונות וכן לשופרות וכמו שאנו עושים גם היום ברוב המקומות [וכ"כ הגרי"ב], **ורבינו הרמ"א** כתב כתקנת ר"ת. אמנם עכשיו הנהיגו ברוב המקומות לתקוע תשר"ת תש"ת תר"ת במלכיות וכן בזכרונות וכן בשופרות וזהו העיקר לדינא:

**ד** ובטעם קדמונינו אינו מספיק הטעם שהבאנו מפני טירחא דציבורא והרי הם רגעים ספורים וכמה אנו מאריכים במי שבירך ובשארי דברים? ולכן נלע"ד דלפי מ"ש הרא"ש בשם רב האי גאון בשלהי ר"ה דמן התורה גם השברים הוי תרועה וכן התרועה וכן השברים והתרועה ביחד אלא שר' אבוה הנהיג שכל ישראל יעשו בשוה ולא שיש באמת ספק בזה והבאנו זה בסימן תק"ץ סעיף ד' ע"ש **ולכן תקנו קדמונינו תשר"ת למלכיות ותש"ת לזכרונות ותר"ת לשופרות להורות לנו דכולם הם מעיקר הדין ואין בזה ספק כלל ואיך שיעשו יוצאים ידי חובתם** וכמה פעמים נמצא שכדי להורות הלכה עשו דבר שיש לעשות יותר טוב ורק כדי להורות הלכה:

**שולחן ערוך אורח חיים הלכות ראש השנה סימן תקצ סעיף ו**

אם האריך בתקיעה אחרונה של תשר"ת כשיעור ב' תקיעות, כדי שתעלה לשם תקיעה אחרונה של תשר"ת ובשביל הראשונה של תש"ת, לא עלתה לו אלא בשביל תקיעה אחת; וי"א שאפילו בשביל אחת לא עלתה לו. **הגה**: ואם תקע תקיעה אחת בין ב' סדרים והתנה שאיזה מן הסדרים הוא הנכון תעלה לו אותה תקיעה, יצא (ב"י).

**משנה ברורה על שולחן ערוך אורח חיים הלכות ראש השנה סימן תקצ סעיף ו**

(כו) תקיעה אחת בין שתי סדרים - ר"ל שתקע תשר"ת ש"ת והתנה בתקיעה אחרונה של תשר"ת שאם זה הסדר הוא הנכון תעלה לו התקיעה בשבילו ואם הסדר של תש"ת הוא הנכון יעלה לו תקיעה בשבילו כי **הלא מדין התורה סגי בסדר אחד** רק מפני שאין אנו יודעין איזה סדר הוא הנכון אנו תוקעין כולם וכנ"ל בריש הסימן ולכן יצא בדיעבד ע"י תנאו/ ומ"מ לכתחלה לא רצו חז"ל לתקן כך שיתקע רק תשר"ת ש"ת ר"ת כדי שלא יטעו לומר שאין צריך אלא ש"ת או תרועה תקיעה:

**זוהר כרך ג (במדבר) פרשת פנחס דף רלא עמוד ב**

תנן ומשפט עמו ישראל דבר יום ביומו, יום ביומו מאי הוא אלא הני תרי יומין דר"ה אמאי תרי יומין בגין דאינון תרי בי דינא דמתחברן כחדא, דינא עלאה, דאיהו קשיא בדינא תתאה דאיהו רפיא ותרווייהו משתכחי, ועל דא לא ידעי הני בבלאי רזא דיבבא ויללותא ולא ידעי דתרווייהו אצטריכו, יללותא דאיהו דינא תקיפא, תלת תבירין דאיהו דינא רפיא, גנוחי גנח רפיא אינון לא ידעי ועבדין תרווייהו ואנן ידעינן ועבדינן תרווייהו

**מדרש תנחומא (בובר) פרשת תזריע**

[ו] ובמלאת ימי טהרה לבן או לבת תביא כבש בן שנתו לעולה וגו' (ויקרא יב ו). למה היא מביאה קרבן, אמרו רבותינו מאה פעמים היא פועה בשעה שהיא יושבת על המשבר, תשעים ותשעה למיתה ואחד לחיים, וכיון שהצרות מגיעות אצלה, היא נודרת שאינה מכרת אישה עוד, לכך היא מביאה קרבן, שנאמר תביא כבש בן שנתו וגו'.

**שערים מצוינים בהלכה**

ואיתא בזוה"ק דהגאולה תהיה בבחינת "ילד יולד לנו" ובצער חבלי לידה, ועל זה דנין בר"ה ותוקעין בשופר של איל ואומרים מלכיות זכרונות ושופרות לעורר כל זה